Þingræður haldnar á Alþingi Íslendinga



Herra forseti! Það eru nokkrir liðir í þessu frv., sem ég vildi leggja til, að yrðu felldir burt. Það er í fyrsta lagi 3. liðurinn, um ágóðann af tóbakseinkasölunni. Það var upprunalega svo ákveðið, að tekjum af tóbakseinkasölunni skyldi varið til bygginga í landinu. Það er búið að bregðast því að framkvæma þetta í 7–8 ár. Og þótt nú líti svo út með byggingar sem raun er á, þá er þess vegna ekki minni ástæða til að tryggja, að þegar hægt yrði aftur að hefjast handa um byggingar, þá yrði til eitthvert fé til bygginga fyrir þá, sem harðast verða úti, sem sé þann hluta verkalýðsins, sem verkamannabústaðirnir eru ætlaðir fyrir. Ég vildi þess vegna leggja til, að felldur yrði niður þessi 3. liður og tekjurnar af tóbakseinkasölunni yrðu látnar renna til byggingarsjóðs verkamanna og byggingarsjóðs sveitanna, eins og upphaflega var ætlazt til. Ennfremur flyt ég till. um, að sú nýja gr., sem bætt hefir verið við frv., falli burt, og eins 12. gr., og þar með sé tryggt, að þau framlög, sem áður áttu að renna til byggingar- og landnámssjóðs, verði látin renna þangað áfram. Einnig hefi ég lagt til, að 16. gr. verði felld burt. Nú er að vísu búið að ganga þannig frá fjárl. fyrir 1941, að þetta er öfugt við þau. Ég geri líka ráð fyrir, að fylgismenn ríkisstj. beri því við. En ég vil í því sambandi benda á, að það er óforsvaranlegt að afgr. fjárlög þvert ofan í gildandi l., svo ég þykist vera í eins miklum rétti með að bera fram þessa brtt. nú eins og meiri hl. var með að samþ. fjárl. eins og þau voru afgr. þvert ofan í gildandi lagafyrirmæli. Ég skal svo ekki orðlengja frekar um þetta, en vildi biðja forseta að leita afbrigða fyrir þessar till.

Forseti (JörB): mér hafa borizt skriflegar brtt. frá hv. 5. þm. Reykv. við nokkra liði 1. gr. frv., sem hann hefir nú lýst. Þessar till. eru of seint fram komnar og skriflegar og þurfa tvennskonar afbrigði.

*Jón Pálmason: Ég gerði ekki ráð fyrir. að 3. umr. færi nú þegar fram. En í tilefni af ræðu hv. 2. þm. Skagf. hafði ég hugsað mér að hafa við höndina fyrir 3. umr. gögn, sem nauðsynlleg eru til að svara aths. hans, en ég hygg, að það. sem okkur ber þar á milli, liggi í því, að hér séu teknir fleiri starfsmenn inn í en hann hefir tekið með í sínum reikningum, og þar á meðal munu vera bæði launagreiðslur vegna umsjónar veiðimála og sandgræðslu. Hitt kann að vera, að dagpeningarnir, sem starfsmenn Búnaðarfélags Íslands hafa fengið, séu taldir með. En sem sagt, ég hefi ekki þessar skýrslur við höndina, en ef umr. verður frestað, þá er hægt að athuga þetta fyrir framhald umr. Ég skal svo láta forseta um það, hvort hann frestar umr. eða ekki.

*Steingrímur Steinþórsson: Ég skal geta þess, að ég hefi ekki talið með sandgræðsluna og veiðimálanefndina. við höfum ekki talið þessa menn með, vegna þess að þeir eru ekki starfsmenn Búnaðarfélagsins, heldur ríkisins, og taka sín laun beint úr ríkissjóði. Ég get hinsvegar skilið það, að ef allur ferðakostnaðurinn er talinn með laununum, þá geti það hleypt þeim fram.

Forseti (JörB): Ég sé ekki ástæðu til að fresta umr. Ef þörf er, þá er hægt að koma nauðsynlegum aths. að í Ed. En það er svo ástatt um afgreiðslu mála, að Ed. vantar verkefni, og fyrir því sök vildi ég gjarnan hraða því, að einhver mál kæmust til Ed.



Ég vildi aðeins vekja máls á því, að á þskj. 211 var borin fram fyrirspurn til hæstv. landbrh. af mér og nokkrum öðrum hv. þm. Þessi fyrirspurn var leyfð og samdægurs afgr. til hæstv. ráðh., en engin úrlausn hefir komið á því enn, hvort hæstv. ráðh. vill svara henni eða ekki. Ég vildi leyfa mér að beina því til hæstv. forseta, að hann hlutist til um það, að fá upplýsingar um það hjá ráðh., hvort hann ætlar að svara fyrirspurninni.

Forseti (JörB): Ég skal heita hv. þm. V.-Sk. því, að ég skal spyrja hæstv. landbrh. að því, hvort hann muni geta orðið við tilmælum fyrirspyrjenda um að svara fyrirspurninni. Við bréfi forseta barst aldrei svar, og var fyrirspurnin ekki á dagskrá tekin framar.